หุ้นสหรัฐปิดในแดนลบ
ตลาดหุ้นสหรัฐปิดในแดนลบดัชนีหุ้นดาวโจนส์ ลดลง 26.57 จุดขณะที่ราคาน้ำมันขยับขึ้นพอสมควร
16 มี.ค. 2556

ตลาดหุ้นสหรัฐปิดในแดนลบดัชนีหุ้นดาวโจนส์ ลดลง 26.57 จุดขณะที่ราคาน้ำมันขยับขึ้นพอสมควร 
ตลาดหุ้นสหรัฐวานนี้(15มี.ค.)ปิดในแดนลบ สิ้นสุดการทุบสถิติสูงสุดตลอดกาลต่อเนื่องหลายวันของดัชนีดาวโจนส์ หลังตัวเลขความเชื่อมั่นผู้บริโภคสหรัฐฯ ยังคงบ่งชี้ถึงภาวะเศรษฐกิจที่อ่อนแอของชาติมหาอำนาจแห่งนี้       ดัชนีหุ้นดาวโจนส์ ลดลง 26.57 จุด (0.18 เปอร์เซ็นต์) ปิดที่ 14,512.57 จุด ยุติการทุบสถิติสูงสุดตลอดกาลไว้ที่ 9 วันติดต่อกัน แนสแดค ลดลง 9.86 จุด (0.17 เปอร์เซ็นต์) ปิดที่ 3,249.07 จุด เอสแอนด์พี ลดลง 2.59 จุด (0.17 เปอร์เซ็นต์) ปิดที่ 1,560.64 จุด  ขณะที่ราคาน้ำมันขยับขึ้นพอสมควร ท่ามกลางความกังวลรอบใหม่ในตะวันออก ก่อนประธานาธิบดีสหรัฐฯ บารัค โอบามา เยือนอิสราเอล สัปดาห์หน้า       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 42 เซนต์ ปิดที่ 93.45 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนพฤษภาคม เพิ่มขึ้น 86 เซนต์ ปิดที่ 109.82 ดอลลาร์ต่อบาร์เรล